Wikiside, GS24082 SOSU-fag: Toning - 5) Kost og statistik SSA

Wikiside
2024-06-24T09:10:03+02:00

Præsentation:

Ingrid er 86 år, bor i et ældrevenligt etplans rækkehus med have i Aulum. Ingrid har boet i rækkehuset i 10 år. I huset er der mange farver og spændende ting overalt. I køkkenet hænger en opslagstavle med billeder. Her kan man se, at Ingrid har været en smuk kvinde med mange børn omkring sig.

Ingrid var gift med sin mand Arne i 40 år. Ingrid og Arne fik sammen 2 børn, 1 søn og 1 datter. De flyttede ind i deres hus, da de blev gift, og Ingrid gik hjemme og passede hus og børn. Da børnene kom i skole, fik Ingrid job som pædagogmedhjælper i en børnehave. Da børnene var mindre, havde de også et lille sommerhus lige ud til vandet. Her badede hele familien, og de holdt fester med sild, øl og snaps. Der var liv og glade dage.

Ingrid har røget cigaretter siden hun var 15 år gammel, og ryger aktuelt 10 cigaretter om dagen. Hun har for nyligt fået konstateret let KOL. Derudover har Ingrid begyndende demens.

Ingrids mand døde pludselig for 14 år siden, og det er hun ikke kommet over endnu. Hun har boet alene lige siden. Hun kørte bil og cyklede indtil for 10 år siden, hvor hun faldt og brækkede lårbenet.

Ingrid og hendes mand havde en stor vennekreds, og de holdt mange sjove fester. Mange af deres venner er dog døde nu. Ingrid har god kontakt til begge børn.

Ingrid går lidt foroverbøjet og støtter sig altid til sin rollator. Hun kan ikke gå i almindelige sko, men går i sandaler hele året.

Kompetencemål 6 - begynder niveau SSA:

”Eleven kan medvirke til sammensætning af kost til målgruppen ud fra statistik og udregning af energibehov og -forbrug, under hensyntagen til målgruppens behov for vitaminer og næringsstoffer.”

Opgave 1:

Oversæt kompetencemålet til jeres egne ord for at få en forståelse af målet

Scenarie:

Ingrid har den seneste tid tabt sig og vejer nu 52 kg. Hun er 169 cm. høj. Hun er dermed blevet undervægtig. Din opgave hos Ingrid er i dag at vejlede hende i hvordan hun kan sammensætte sin kost, så hun tager på i vægt. Du skal derfor udregne Ingrids energibehov og energiforbrug.

Som baggrund for din samtale med Ingrid skal du først undersøge hvor udbredt problemet med underernæring er. Det gør du herunder (opgave 2):

Opgave 2: Statistik om undervægt

Gå ind på hjemmesiden https://www.danskernessundhed.dk.

Klik på ”Sundhedsadfærd” --> ”kost” --> ”overvægt og undervægt” --> ”undervægt”. Ud fra disse tal skal du svare på følgende spørgsmål:

Hvor mange undervægtige mænd på 75+ år var der i 2013 i region Midtjylland?

Hvor mange undervægtige kvinder på 75+ år var der i samme periode og sted?

Hvordan var tallene for de to grupper i 2021 i region Midtjylland?

Kvinder:

Mænd:

Hvordan var de samme tal for hele landet i 2021?

Kvinder:

Mænd:

Hvad er din tanke omkring de mange undervægtige i kommunerne - hvad tror du, der kan ligge til grund for disse borgeres udfordringer?

Opgave 3: Opsporing- og vejledning af undervægtige

Se de 2 film: Se filmen: De 9 tegn på underernæring | VPT og Se filmen om hvad du kan gøre ved underernæring | VPT

Opgave 4: Energibehov og energiforbrug (se kapitel 15)

For at finde ud af, hvor meget energi Ingrid har brug for, skal du først vide, hvad hendes krop bruger energi til. Det gør den til to ting: Basalstofskifte og aktivitetsniveau (hvor meget borgeren bevæger sig)

Udregn Ingrids BMI.

Udregn Ingrids basalstofskifte ud fra denne formel: Vægt * 100 kJ = Basalstofskifte

Udregn Ingrids energibehov ud fra denne formel: Basalstofskifte * aktivitetsniveau = energibehov

Undersøg hvor meget energi Ingrid bruger på sin daglige gåtur på 30 minutter.

Redegør kort for hvorfor der kan ligge en særlig udfordring for Ingrid (og andre ældre) i at få dækket behovet for vitaminer og mineraler.

Anvend din viden om næringsstoffer til at forklare kostrådene til småtspisende.

Opgave 5: I praksis

Lav en kreativ illustration af Ingrids kost over et døgn.

Inddrag nu dine tanker omkring, hvad der kunne være af udfordringer ved, at du skal præsentere ovenstående kostanbefaling til Ingrid? Tag gerne nogle af teorierne med fra tidligere toningsopgaver.

Hvordan forholder du dig, hvis Ingrid fortsat taber sig?