Wikiside, GS24082 SOSU-fag: opgave - SSA

Wikiside
2024-12-09T10:43:45+01:00

Der bearbejdes emner fra kapitlerne:

Kap 9 (rehabilitering), Kap 11 (praktisk hjælp), Kap 14 (sundhedsfremme og forebyggelse), Kap 15 (kost, måltider og kostberegninger).

________________________________________________________________________________________________________________________________________________

Opgave 1: Refleksionsopgave af teori (30 min. til opgaven)

Metodevejledning: Samtalekort, interviewmetode eller think-pair-share. evt. stikordsform.

Disse samtalekort kan anvendes:

Samtalekort til fagdagsopgave 2 .docx: MASTER Sosufag (instructure.com)

_______________________________________________________________________________________________________________________________________________

Opgave 2: Vejledning ud fra et sundhedsfremmende perspektiv med fokus på kost (2,5 time til opgaven)

Aktuel situation:

Du kommer til Ingrid til et middagsbesøg, da du skal hjælpe med at anrette middagsmaden, som hun får leveret af kommunens madservice. Ingrid sidder og halvsover i en stol og virker træt og energiforladt. Du ser at morgenmaden står urørt på spisebordet. Ingrid angiver, at hun ikke har appetit og ikke har lyst til at spise for tiden.

Du læser i dokumentationssystemet, at Ingrid i den seneste tid har tabt sig og vejer nu 50 kg. Hun er 169 cm. høj.

Jeres opgave hos Ingrid bliver i dag at vejlede hende:

Benyt disse arbejdsspørgsmål til at komme i dybden, således i kan vejlede hende på et velfunderet grundlag:

Hvilken ernæringsmæssig tilstand vurderer I Ingrid er i?

Hvilken kostform bør Ingrid have?

Hvordan kan I hjælpe med at sammensætte kosten så den tilgodeser hendes behov?

Hvad er næringsstofanbefalingerne for denne kostform?

Hvad er Ingrids energibehov?

Lav en kostplan til Ingrid for et døgn hvor I illustrer de forskellige måltider og på hvilket klokkeslæt I mener Ingrid bør spise.

Brug hjemmesiden: Indhold - Næringsindhold, ernæringsinformation/ernæringsdata, varedeklaration (rapsol.dk) til at søge på fødevare for at se deres indhold af de forskellige næringsstoffer. Det er vigtigt I gør jer overvejelser over fødevarerne og dermed kan argumenterer for, hvorfor I vælger disse til Ingrids kostplan således I opfylder hendes energibehov og næringsstofanbefalingerne.

Som baggrund for jeres samtale med Ingrid skal I også undersøge:

Hvor udbredt problemet med underernæring er i Danmark. Gå ind på hjemmesiden danskernessundhed.dk og find statistik på hvor mange undervægtige personer der var i 2023. Viser statistikken endvidere om uddannelsesniveau, alder, køn og samlivsstatus har en indflydelse på dette? (Vær selv undersøgende og åben/kritisk overfor de ting i undersøger/kigger på)

Hvad kan I konkludere af jeres analyser?

Bug disse små film som inspiration til hvad undervægt går ud på:

Se filmen: De 9 tegn på underernæring | VPT

Se filmen om hvad du kan gøre ved underernæring | VPT

_________________________________________________________________________________________________________________________________________________

_______________________________________________________________________________________________________________________________________________

Opgave 43 Praktisk hjælp med fokus på kemikaliesikkerhed (1,5 time til opgaven)

Aktuel situation

Du kommer ind til Ingrid, hvor du skal hjælpe med rengøring og tøjvask, da hun ikke længere kan overskue opgaverne. Du starter med at hilse på Ingrid, som sidder i sin lænestol i stuen og lytter til lydbog. Ingrid er glad og i godt humør og vil gerne snakke.

Ingrid plejer at hjælpe til med rengøringen ved at tørre støv af reolerne, fordi det betyder meget for hende at kunne hjælpe til. Hun har købt noget nyt rengøringsmiddel med klorin i, som hun gerne vil have du bruger til rengøring af badeværelset. Derudover plejer hun er hjælpe til med vasketøjet ved at folde vasketøjet sammen.

Idet du er ved at sortere vasketøjet ser du at der er afføring i hendes tøj.

Jeres opgave hos Ingrid bliver derfor:

Benyt disse fagbegreber, når I skal til at begrunde jeres valg: rehabilitering, funktionsevne, motivation, mestring, hygiejne og praktisk hjælp.

Hvordan vil I gribe situationen an således I sikre jer at I overholder hygiejnemæssige forhold?

Hvordan vil I medtænke at overholde de ergonomiske principper når I skal gøre rent?

Hvordan vil I sikre jer at Ingrid bliver medinddraget i situationen?

Undersøg om jeres arbejdsgiver tilbyder, at man kan få fjernet kalk og hvor får I den oplysning fra?

Ingrid er blevet bevilget en hovedrengøring fordi der er meget kalk i brusenichen, som hun gerne vil have fjernet.

Hvad er organisk og uorganisk snavs?

Redegør for hvordan kalk er opbygget kemisk?

Redegør for hvordan eddikesyre er opbygget kemisk

Undersøg begge stoffers PH-værdi.

Hvordan vil I anvende denne viden og fjerne Ingrids kalk i brusenichen og hvilken form for snavs er det?

Hvordan vil I sikre jer at rengøringsmidlerne ikke skader jer?

_______________________________________________________________________________________________________________________________________________