Wikiside, GS24082 SOSU-fag: Opgave - SSH

Wikiside
2024-12-09T10:43:45+01:00

Der bearbejdes emner fra kapitlerne:

Kap 9 (rehabilitering), Kap 11 (praktisk hjælp), Kap 14 (sundhedsfremme og forebyggelse), Kap 15 (kost, måltider og kostberegninger).

__________________________________________________________________________________________________________________________________________

____________________________________________________________________________________________________________________________________________

Opgave 1:

Aktuel situation:

Du kommer til Ingrid til et middagsbesøg, da du skal hjælpe med at anrette middagsmaden. Ingrid får hjælp til at varme maden, som bliver leveret af madservice. Du serverer maden for Ingrid og går i gang med at lave rugbrødsmadder til aftensmaden, som derefter stilles i køleskabet. Ingrid klarer selv at spise sin mad. Ingrid får kost til småtspisende for at forebygge underernæring.

Spørgsmål til den aktuelle situation:

1. I skal se følgende film om underernæring:

Se filmen: De 9 tegn på underernæring | VPT

Se filmen om hvad du kan gøre ved underernæring | VPT

2. Hvilke hverdagsobservationer skal I holde øje med hos Ingrid for at forebygge underernæring? Anvend figur 15.3 s. 253 og ovenstående film

1. Beskriv følgevirkningerne af underernæring

2. Hvilke kostråd anbefaler sundhedsstyrelsen og fødevarestyrelsen til småtspisende borgere?

1. Hvilke anbefalinger har sundhedsstyrelsen til småtspisende borgere, som skal tage på i vægt? Inddrag også figur 15.5 s. 255.

3. Med fokus på det gode måltid - hvilke opgaver har du som SSH?

1. Beskriv, hvordan du kan inddrage Ingrid i måltidet.

2. Hvordan kan du skabe gode rammer for måltidet?

3. Hvad kan du gøre for at vække Ingrids appetit

4. Hvordan skabes fællesskab omkring måltidet

_______________________________________________________________________________________________________________________________________

___________________________________________________________________________________________________________________________________

Opgave 2: Hvordan kan du understøtte Ingrids rehabilitering til mestring af eget liv efter indlæggelse. 1,5 time til opgaven

Inden I planlægger et rehabiliteringsforløb med Ingrid, skal I mundtligt drøfte følgende: max 15 min.

1. Hvad er formålet med rehabilitering?

2. Drøft begreberne funktionsevne, hverdagsliv, et meningsfuldt liv og samarbejde i figur 9.1, s. 122 i sosufagsbogen.

3. Hvad betyder “at arbejde ud fra den rehabiliterende tilgang”?

4. Hvordan kan du understøtte borgeren i at mestre sin hverdag?

Ny information: Ingrid har været indlagt på sygehuset

For 8 dage siden kom Ingrid på sygehuset efter et fald i hjemmet, hvor hun brækkede højre underarm og albue. Ingrid blev opereret og fik højre arm lagt i gips, der skal sidde på armen i 6 uger.

For 4 dage siden blev Ingrid udskrevet fra sygehuset til eget hjem. Ingrid kan ikke overskue opgaverne inden for rengøring og tøjvask, nu hvor den ene arm er i gibs. Ingrid føler også, at hendes balance ved gang er forværret.

Ingrid er dermed visiteret til et rehabiliteringsforløb med ekstra hjælp til rengøringsopgaver og tøjvask.

Aktuel situation:

Du kommer i dag hos Ingrid for at hjælpe hende med at gøre rent og lægge tøj sammen.

Du hilser på Ingrid, som sidder i sin lænestol i stuen og lytter til lydbog. Ingrid er glad og i godt humør og vil gerne snakke.

I taler om, at det altid har betydet meget for Ingrid at deltage i rengøringen og holdet hjemmet pænt og rent. Ingrid plejer at deltage i rengøringen ved at tørre støv af reoler, borde og vindueskarme samt rengøre køkkenvask og håndvasken på toilettet. Opgaver som Ingrid nu er ked af ikke at kunne udføre, fordi hun er begrænset grundet gipsen og er bange for at bruge højre arm.

Ingrid vil gerne lægge det tøj sammen, som hun selv havde vasket, inden hun blev indlagt på sygehuset.

Opgave: I skal nu planlægge et rehabiliteringsforløb sammen med Ingrid i forhold til, hvordan Ingrid kan deltage og mestre sine ønskede opgaver i forbindelse med rengøring og lægge tøj sammen.

Støttespørgsmål:

1. Hvilke behov kan Ingrid selv opfylde, og hvilke skal hun have hjælp til?

2. Hvilke ressourcer har Ingrid til at løse de valgte opgaver?

3. Hvilke mål arbejder Ingrid henimod (kortsigtet og langsigtet mål) og hvilken tidsfrist har målene?

4. Hvordan vil du inddrage Ingrid?

5. Hvordan vil du guide og vejlede Ingrid til mestring af opgaverne?

6. Hvilke motivationsformer vil du inddrage?

7. Skal andre professionelle faggrupper inddrages i forløbet?

____________________________________________________________________________________________________________________________________