Wikiside, GS24082 SOSU-fag: Toning - 3) Afbrydelse af smitteveje SSH

Wikiside
2024-06-24T09:10:03+02:00

Præsentation:

Ingrid er 86 år, bor i et ældrevenligt etplans rækkehus med have i Aulum. Ingrid har boet i rækkehuset i 10 år. I huset er der mange farver og spændende ting overalt. I køkkenet hænger en opslagstavle med billeder. Her kan man se, at Ingrid har været en smuk kvinde med mange børn omkring sig.

Ingrid var gift med sin mand Arne i 40 år. Ingrid og Arne fik sammen 2 børn, 1 søn og 1 datter. De flyttede ind i deres hus, da de blev gift, og Ingrid gik hjemme og passede hus og børn. Da børnene kom i skole, fik Ingrid job som pædagogmedhjælper i en børnehave. Da børnene var mindre, havde de også et lille sommerhus lige ud til vandet. Her badede hele familien, og de holdt fester med sild, øl og snaps. Der var liv og glade dage.

Ingrid har røget cigaretter siden hun var 15 år gammel, og ryger aktuelt 10 cigaretter om dagen. Hun har for nyligt fået konstateret let KOL. Derudover har Ingrid begyndende demens.

Ingrids mand døde pludselig for 14 år siden, og det er hun ikke kommet over endnu. Hun har boet alene lige siden. Hun kørte bil og cyklede indtil for 10 år siden, hvor hun faldt og brækkede lårbenet.

Ingrid og hendes mand havde en stor vennekreds, og det holdt mange sjove fester. Mange af deres venner, er dog døde nu. Ingrid har god kontakt til begge børn.

Ingrid går lidt foroverbøjet og støtter sig altid til sin rollator. Hun kan ikke gå i almindelig sko, men går i sandaler hele året.

Kompetencemål 4 – begynderniveau SSH:

”Eleven kan i kendte situationer medvirke til at afbryde smitteveje og reflektere over enkle måder at overholde hygiejniske retningslinjer”.

Spørgsmål 1:

Oversæt kompetencemålet til jeres egne ord for at få en forståelse af målet

Aktuel situation SSH:

Du skal som SSH udføre rengøring hos Ingrid. Du starter med at spritte dine hænder inden du kommer ind til Ingrid. Du er kendt med opgaven, da du er fast kontaktperson for Ingrid. Du starter med at gøre rent i køkkenet, derefter stuen, soveværelset og badeværelset. Når du er færdig med at rengøre toilettet, tager du dine handsker af. Du vasker hænder og spritter dine hænder af efterfølgende.

Spørgsmål 2 - til situationen:

1. Hvad er smitteveje

1. Hvilke smitteveje kan der være i situationen

1. Hvordan afbrydes smitteveje

1. Hvad er hygiejniske principper

1. Hvordan er du som SSH med til at afbryde smitteveje i denne situation?

1. Drøft og reflekter i jeres gruppe over enkle måder hvor I overholder de hygiejniske principper i situationen

1. Beskriv hvordan I vil udføre rengøring i hjemmet i denne situation ud fra den viden I har om smitteveje, afbrydelse af smitteveje og hygiejniske principper

1. Drøft og reflekter over hvordan det vil være for Ingrid at få hjælp til rengøring