Wikiside, GS24082 SOSU-fag: Toning - 1) Kroppen/livsstilssygdomme SSH

Wikiside
2024-06-24T09:10:03+02:00

Præsentation:

Ingrid er 86 år, bor i et ældrevenligt etplans rækkehus med have i Aulum. Ingrid har boet i rækkehuset i 10 år. I huset er der mange farver og spændende ting overalt. I køkkenet hænger en opslagstavle med billeder. Her kan man se, at Ingrid har været en smuk kvinde med mange børn omkring sig.

Ingrid var gift med sin mand Arne i 40 år. Ingrid og Arne fik sammen 2 børn, 1 søn og 1 datter. De flyttede ind i deres hus, da de blev gift, og Ingrid gik hjemme og passede hus og børn. Da børnene kom i skole, fik Ingrid job som pædagogmedhjælper i en børnehave. Da børnene var mindre, havde de også et lille sommerhus lige ud til vandet. Her badede hele familien, og de holdt fester med sild, øl og snaps. Der var liv og glade dage.

Ingrid har røget cigaretter siden hun var 15 år gammel, og ryger aktuelt 10 cigaretter om dagen. Hun har for nyligt fået konstateret let KOL. Derudover har Ingrid begyndende demens.

Ingrids mand døde pludselig for 14 år siden, og det er hun ikke kommet over endnu. Hun har boet alene lige siden. Hun kørte bil og cyklede indtil for 10 år siden, hvor hun faldt og brækkede lårbenet.

Ingrid og hendes mand havde en stor vennekreds, og det holdt mange sjove fester. Mange af deres venner, er dog døde nu. Ingrid har god kontakt til begge børn.

Ingrid går lidt foroverbøjet og støtter sig altid til sin rollator. Hun kan ikke gå i almindelig sko, men går i sandaler hele året.

Kompetencemål 3 – begynderniveau SSH:

”Eleven kan gengive kroppens opbygning, organsystemer og basale funktioner, samt i kendte situationer videregive observationer og handle fagligt relevant på livsstilsrelaterede sygdomme og de hyppigst forekommende symptomer på demens”.

Aktuel situation SSH:

Du skal som SSH udføre let støtte under personlig pleje og morgenmad ved Ingrid. Du er kendt med opgaven, da du er fast kontaktperson for Ingrid. Du er kendt med at Ingrid har KOL og du oplever som vanligt, at Ingrid har øget respiration under mobilisering, hoster, stopper op flere gange ved gang for at få vejret.

Du er kendt med at Ingrid har begyndende demens og da du er i gang med at hjælpe Ingrid med morgenmaden, oplever du, at Ingrid ikke finde ud af ugedagene og spørger bl.a. om det samme igen og igen, ligesom hun plejer at gøre.

Spørgsmål - til case og situationen:

1. Beskriv lungernes opbygning og dens basale funktioner

2. Hvad er livsstilssygdomme, og hvordan opstår de?

3. Hvilke livsstilsrelaterede sygdom har Ingrid og forklar dem begge samt symptomerne.

4. Beskriv hvilke observationer du ville gøre dig i situationen, for at yde Ingrid den bedste pleje.

5. Hvordan vil du videregive de observationer du ser?

6. Reflekter over og beskriv, hvordan du vil udføre dette besøg ved Ingrid ud fra ovenstående spørgsmål du har besvaret?

7. Hvad gør du, hvis du i situationen ikke ved hvad du skal gøre?