Wikiside, GS24082 SOSU-fag: Repetetionsopgave - 6 videocases

Wikiside
2024-06-24T09:10:01+02:00

Case-opgave

(Med udgangspunkt i DVD´en: 6 videoportrætter af ældre)

Opgaven skal løses:

19/4: 8 lektioner (DTA - midtvejssamtaler): Introduktion, selvvalgt gruppedannelse, videoportrætter og opstart på arbejdet med opgaven

22/4: 2 lek. (JEPE) - Arbejde med opgaven

26/4: 4 lek. (KAMA) - Arbejde med opgaven

._____ : 6 lek. (JEPE/KAMA?) - Forberede fremlæggelse + fremlægge

HUSK – at disponere Jeres tid, når I arbejder med opgaven.

Opgaven

Herunder finder I en lang række emner. Med udgangspunkt i den case I har valgt, skal I vælge minimum 2 - 3 områder, som I vil arbejde med. Under hvert emne finder I en række spørgsmål og opgaver, som I KAN tage udgangspunkt i. I må også gerne vælge en anden tilgang, men det er vigtigt, at det er emner, som hører ind under de mål (overgangskrav), som I bliver vurderet på. Se nederst.

Krav til fremlæggelsen: Varighed 15 minutter.

Det er vigtigt, at alle i gruppen siger noget.

Der skal indgå et praksiseksempel som en del af fremlæggelsen (situationsspil live eller på film). I øvrigt må I planlægge som I vil – men tænk gerne på, at det skal være spændende at høre på. PowerPoints, små film, plancher, rollespil eller andre kreative indslag er velkomne. Tænk over at bruge fagsprog.

Emner

Fysisk aldring

Hvad sker der fysisk med kroppen, når den ældes? Herunder knogler, led, muskler, hud/hår, sanser, vejrtrækning og kredsløb?

Hvilke tegn på aldring har borgeren, og hvordan kommer de til udtryk?

Hvordan lever borgeren med disse aldringstegn i hverdagen?

Er borgeren ramt af livsstilssygdom? Hvilke? Forklar kort, hvad det er for en sygdom.

Psykisk aldring

Hvad betyder begrebet ”Psykiske aldring”?

Hvilke psykiske aldringstegn har borgeren, og hvordan påvirker de hans/hendes hverdag?

Hvordan påvirker de psykiske og biologiske aldringstegn hinanden?

Kan den psykiske aldring påvirkes af fysisk aktivitet?
Giv eksempler på hvad og hvordan?

Maslows behovspyramide

Hvad er Maslows behovspyramide – hvad bruges den til, og hvordan er den opbygget?

Hvordan får borgeren opfyldt de forskellige behov?

Er der behov borgeren ikke får opfyldt, eller godt kunne arbejde mere med? Hvordan vil I evt. hjælpe med dette?

Netværk & relationer

Hvad er en relation?

Hvad er et netværk?

Tegn borgerens netværk ud fra de oplysninger du har fra videoen. Borgerens netværk tegnes som cirklen nedenfor, (hvor Marie er brugt som eksempel på en borger) – og gerne med flere ringe. De personer, der befinder sig tættest på borgeren, tegnes tættest på cirklen i midten. Se filmen grundigt, så der kommer mange personer med.

Hvad er det professionelle netværk og det private netværk?

Hvordan er borgerens kontakt med det professionelle og private netværk?

Hvad er frivilligt netværk?

Er borgerens netværk spinkelt, skal I komme med forslag til, hvad man kan gøre for at hjælpe med at udbygge det.

Hvilke ting kan man i øvrigt bruge en frivillig gennem ”Ældre Sagen” til? www.aeldresagen.dk/bliv-frivillig

Hvilken form for relation indgår du i, hvis du kommer ud til borgeren som Social- og sundhedshjælper/-assistent – hvad kendetegner denne relation, og hvilke problemstillinger kan der opstå?

Aktiviteter

Giv eksempler på, hvad borgeren laver af aktiviteter inden for de 3 ADL-områder:

Fritidsaktiviteter

Personlige aktiviteter

Arbejdsaktiviteter

Hvad kan vi bruge denne oversigt til i forhold til borgeren?

Hvad står ADL for og hvad kan man bruge det til?

Hvad er mestring? Hvordan vurderer I jeres borgers mestringsevne?

Hvad er Livskvalitet, og hvordan hænger det sammen med aktiviteter?

Lav en ugeplan med aktiviteter, som I mener vil være med til at give Jeres borger god livskvalitet.

KOSMO-modellen

Hvilke 3 områder opdeles aktiviteter i?

Brug KOSMO-modellen til at forklare, hvordan I vil udvælge, igangsætte og følge op på en aktivitet til Jeres borger.

Kommunikation

Hvad er kommunikation? Redegør for jeres teoretiske viden

Har Jeres borger nogle særlige udfordringer i forhold til kommunikation?

Hvordan kan disse afhjælpes?

Velfærdsteknologi

Disse portrætter af ældre er fra 1997. Der har været stor udvikling inden for velfærdsteknologi siden.

Er der arbejdsopgaver i portrættet, der i dag ville kunne udføres af velfærdsteknologi?

Er der situationer, hvor enten borgeren eller personalet ville have gavn af velfærdsteknologi?

Hvad ville du – som social- og sundhedshjælper/-assistent – tænke over, når du skulle introducere denne borger til velfærdsteknologi. Tag gerne udgangspunkt i et konkret eksempel.

Sundhed

Hvordan er borgerens sundhedstilstand?

Har borgeren en sund livsstil? Tænk på KRAM- og S-faktorerne.

Er der områder, hvor borgeren ville have godt af at tænke på sundhedsfremme?

Er borgeren selv i stand til at gøre det eller er der brug for hjælp?

Hvordan ville du hjælpe borgeren i den situation?

Tror du at borgeren er motiveret for at gøre noget sundhedsfremmende?

Hvad kan du gøre, hvis han/hun ikke er?

Prøv at finde et eksempel på et etisk dilemma i forhold til at skulle arbejde med sundhedsfremme hos din borger.

Hvad er forskellen på sundhedsfremme og forebyggelse?

Rehabilitering

Hvad er rehabilitering?

Foregår der rehabilitering hos den borger I har valgt? Hvis ja – beskriv.

Hvis nej – er der områder I tænker kunne rehabiliteres hos borgeren?

Beskriv/forklar principperne i et rehabiliteringsforløb.

Omsorg og hjælp

Hvad er omsorg?

Hvilke ressourcer og belastninger har borgeren?

Brug behovspyramiden til at få et overblik over om borgeren får den omsorg han/hun har brug for.

Arbejdsmiljø

Hvis du skulle arbejde som sosu-hjælper eller sosu assistent hos denne borger, er der så nogle arbejdsmiljømæssige forhold, der skal tages højde for?

Find en situation og lav en APV.

Dokumentation

Lav kort objektiv beskrivelse af jeres borger ud fra videoen

Hvad er sygeplejeprocessen? Beskriv faserne

Lav et eksempel på en handleplan med problem-mål- handling- evaluering vedr. jeres borger

RIGTIG GOD FORNØJELSE!

Kompetencer forud for optagelse til skoleundervisning i hovedforløbet

Social- og sundhedsassistent

3. For at kunne blive optaget til skoleundervisningen i hovedforløbet skal eleven opfylde betingelserne i stk. 2-6.

Stk. 2. Eleven skal have grundlæggende viden på følgende områder:

1) Social- og sundhedsvæsenets opbygning og faggruppens placering heri.

2) Rettigheder og pligter som fagperson i et ansættelsesforhold på social- og sundhedsområdet.

3) Grundlæggende pædagogisk teori, herunder faktorer der fremmer eller hæmmer motivation for egenomsorg samt kendskab til metoder til vejledning og guidning.

4) Kroppens opbygning, dens organsystemer og basale funktioner.

5) Hyppigst forekommende livsstilsrelaterede sygdomme, herunder KOL, diabetes, demens og hjerte-kar lidelser.

6) Kost og motions betydning for fysisk og psykisk velvære.

7) Omsorg, personlig og praktisk hjælp til borgere med fysisk eller psykisk funktionsnedsættelse, under hensynstagen til etik, borgerens intimsfære og blufærdighed.

8) Kendskab til metodiske tilgange i faggruppens udøvelse af faget.

9) Sundhedsfaglig dokumentation og ansvar herfor.

10) Arbejdsrelaterede digitale og velfærdsteknologiske hjælpemidler.

11) Fysiske lovmæssigheder og gældende ergonomiske principper ved personlig og praktisk hjælp med og uden hjælpemidler.

12) Udvalgte stoffers opbygning og egenskaber, herunder kemiske reaktioner og kemikaliesikkerhed.

13) Fysiske, mikrobiologiske og kemiske faktorer, der kan påvirke hygiejnen, herunder temperatur, eksponentiel vækst og syre/base balance.

14) Kostens sammensætning, herunder beregning af energibehov og -forbrug, vitaminer og næringsstoffer.

15) It-værktøjer til simulering, informationssøgning, databehandling, dokumentation og præsentation.

Stk. 3. Eleven skal have færdigheder i at anvende følgende grundlæggende metoder og redskaber til løsning af enkle opgaver under overholdelsen af relevante forskrifter:

1) Normalt forekommende arbejdsredskaber, hjælpemidler og velfærdsteknologi.

2) Yde omsorg, personlig og praktisk hjælp til borgere med fysisk og/eller psykisk funktionsnedsættelse under hensyntagen til borgerens helbredstilstand og intimsfære.

3) Professionelt fagsprog og kommunikation i det tværprofessionelle samarbejde.

4) Brancherettet informationsteknologi, herunder elektronisk kommunikation og informationsindsamling.

5) Sortere vasketøj og affald samt udvælge relevante hudplejemidler og rengøringsmidler.

6) Hygiejniske retningslinjer og afbrydelse af smitteveje.

7) Demonstration af hvordan man indretter arbejdspladsen og bruger sin krop under hensynstagen til de sikkerhedsmæssige, arbejdsmiljømæssige og ergonomiske regler.

8) Behandle statistiske informationer om livsstil og sygdomme og forklare funktioner og grafer, der viser sammenhænge mellem dem.

9) Behandle statistiske informationer om kostens sammensætning og betydning for fysisk og psykisk velvære.

10) Bearbejde og præsentere indsamlede informationer ved hjælp af relevante it-værktøjer.

Stk. 4. Eleven skal have kompetence til på grundlæggende niveau at kunne:

1) forklare borgerens forløb i social- og sundhedsvæsenet og faggruppens rolle heri,

2) forstå og forklare rammerne for den rehabiliterende tilgang, herunder faggruppens funktion i forhold til at støtte borgeren i mestring af eget liv,

3) forklare hvordan man kan igangsætte og understøtte sundhedsfremmende og sygdomsforebyggende aktiviteter,

4) vejlede borgeren i brugen af velfærdsteknologiske hjælpemidler samt vejlede og støtte borgeren i kontakten med det digitale Danmark,

5) møde borgeren og pårørende på en etisk og respektfuld måde, herunder medvirke til at forebygge konflikter i jobudøvelsen,

6) udvise motivation og tage aktivt ansvar for egen læring med fokus på egne ressourcer og begrænsninger og

7) udøve jobfunktionen under hensynstagen til de sikkerhedsmæssige, arbejdsmiljømæssige, ergonomiske og hygiejniske principper.