Wikiside, GS24082 SOSU-fag: Toning - 3) Afbrydelse af smitteveje SSA

Wikiside
2024-06-24T09:10:03+02:00

Præsentation:

Ingrid er 86 år, bor i et ældrevenligt etplans rækkehus med have i Aulum. Ingrid har boet i rækkehuset i 10 år. I huset er der mange farver og spændende ting overalt. I køkkenet hænger en opslagstavle med billeder. Her kan man se, at Ingrid har været en smuk kvinde med mange børn omkring sig.

Ingrid var gift med sin mand Arne i 40 år. Ingrid og Arne fik sammen 2 børn, 1 søn og 1 datter. De flyttede ind i deres hus, da de blev gift, og Ingrid gik hjemme og passede hus og børn. Da børnene kom i skole, fik Ingrid job som pædagogmedhjælper i en børnehave. Da børnene var mindre, havde de også et lille sommerhus lige ud til vandet. Her badede hele familien, og de holdt fester med sild, øl og snaps. Der var liv og glade dage.

Ingrid har røget cigaretter siden hun var 15 år gammel, og ryger aktuelt 10 cigaretter om dagen. Hun har for nyligt fået konstateret let KOL. Derudover har Ingrid begyndende demens.

Ingrids mand døde pludselig for 14 år siden, og det er hun ikke kommet over endnu. Hun har boet alene lige siden. Hun kørte bil og cyklede indtil for 10 år siden, hvor hun faldt og brækkede lårbenet.

Ingrid og hendes mand havde en stor vennekreds, og det holdt mange sjove fester. Mange af deres venner, er dog døde nu. Ingrid har god kontakt til begge børn.

Ingrid går lidt foroverbøjet og støtter sig altid til sin rollator. Hun kan ikke gå i almindelig sko, men går i sandaler hele året.

Kompetencemål 3 (rutineret niveau)

”Eleven kan i kendte situationer varetage afbrydelse smitteveje og reflektere over enkle måder at overholde hygiejniske retningslinjer”.

Kompetencemål 5 (begynderniveau)

”Eleven kan gengive fysiske, mikrobiologiske og kemiske faktorer, der påvirker hygiejnen, herunder temperatur, eksponentiel vækst samt syre- og basebalance”.

Kompetencemål 7 (begynderniveau)

”Eleven kan gengive udvalgte kemiske stoffers opbygning og egenskaber og deres betydning for kemikaliesikkerheden”.

Opgave 1:

Oversæt kompetencemålene til jeres egne ord for at få en forståelse af målene:

Aktuel situation SSA:

Du skal som SSA udføre rengøring hos Ingrid. Du starter med at spritte dine hænder inden du kommer ind til Ingrid. Du er kendt med opgaven, da du er fast kontaktperson for Ingrid. Du starter med at gøre rent i køkkenet, derefter stuen, soveværelset og badeværelset. Du ser at Ingrid har fået en toiletstol i soveværelset.

Du oplever idet at du kommer ind til Ingrid sidder hun på toilettet og har diarre. Du kan se, at der er kommet afføring i hendes tøj. Ingrid vil gerne tilbage i sin seng og ønsker ikke at komme op fra sin seng, da hun er meget afkræftet og træt.

Opgave 2 (kompetencemål 3):

1. Hvordan og hvornår varetager I afbrydelse af smittevejene i denne situation

1. Drøft og reflekter over enkle måder du overholder de hygiejniske principper

1. Beskriv hvordan I vil udføre rengøringen i denne situation ud fra den viden I har om smitteveje, afbrydelse af smitteveje og hygiejniske principper

1. Drøft og reflekter over hvordan det vil være for Ingrid at få hjælp til rengøring

Opgave 3 (kompetencemål 5):

Du hjælper Ingrid ud i køkkenet.

Du observerer, at der står en gryde på komfuret med suppe. Ingrid fortæller at hun lavede den lækre aspargessuppe i går til aftensmaden. Hun oplyser at hun ikke havde appetit til at spise den. Gryden har stået ved stuetemperatur i ca. 10 timer.

Redegør for hvilke vækstbetingelser en mikroorganisme har (kapitel 20)?

Mikroorganismerne i suppen har formeret sig natten over. Herunder kan du se et skema, der viser den eksponentielle vækst af bakterier i to timer. I den første time kan du se, at en bakterie er vokset til 2 og 4 og 8. I anden time er de vokset til 16 og 32 og 64.

I skal nu udfylde de tomme felter i skemaet. Det gør du ved at gange antallet af bakterier med 2 for hvert 20. minut. For at udfylde det første tomme felt i skemaet skal du altså gange 128 med 2.

Fx: 128 x 2 = 256

Fortsæt med at gange antallet af bakterier med to, indtil skemaet er fyldt.

| 20 min | 40 min | 60 min
1. time | 2 | 4 | 8
2. time | 16 | 32 | 64
3. time | 128 | |
4. time | | |
5. time | | |
6. time | | |
7. time | | |
8. time | | |
9.time | | |
10. time | | |

Hvor mange bakterier har en enkelt bakterie i suppen udviklet sig til på 10 timer ved stuetemperatur?

Hvordan vil du anvende din viden om mikroorganismernes vækstbetingelser, ift. at håndtere suppen på korrekt vis?

Opgave 4 (kompetencemål 7):

Du skal som SSA udføre rengøring i Ingrids hjem.

Ingrid har betalt sig til en hovedrengøring fordi der er meget kalk i brusenichen, som hun gerne vil have fjernet.

Du kan finde viden i kapitel 11.

Redegør for hvordan kalk er opbygget kemisk.

Redegør for hvordan eddikesyre er opbygget kemisk.

Undersøg begge stoffers PH-værdi og beskriv dem.

Hvordan vil du som SSA anvende denne viden og fjerne Ingrids kalk i brusenichen?

Hvordan vil du sikre at rengøringsmidlerne ikke skader dig som SSA?